Aedsalvei

Aedsalvei (Salvia officinalis) on huulõieliste sugukonda salvei perekonda kuuluv mitmeaastane poolpõõsaliik.

Klassifikatsioon
Aedsalveil tuntakse mitmeid sorteClaudia Myers,"Specialty and Minor Crops Handbook", lk 107, 1998, University of California (vaadatud 13.02.2014) (inglise keeles): 
Salvia officinalis 'AureaSalvia officinalis 'DwarfSalvia officinalis 'Holt's MammothSalvia officinalis 'Icterina'''Salvia officinalis 'MinimaSalvia officinalis 'PurpureaSalvia officinalis 'Tricolor
Aias kasvatatakse ka aedsalveile lähedasi salvei perekonna liike:Salvia clevelandii Salvia elegans – nägus salvei Salvia leucantha  Salvia sclarea – muskaatsalvei.

Kirjeldus
Maapinnalt harunev vars on alumises osas puitunud, ülalt aga rohtne. Pealt krobelised, nahkjad ja pikliksüstjad lehed on noorelt hallikasviltjad, hiljem hallikasrohelised. Kobarasse koondunud huulõied, mis asetsevad varre tipus, on olenevalt sordist kas sinakaslilla, roosa, valge või helesinise värvusega.

Levila ja kasvatamine
60 cm kõrgune poolpõõsas aedsalvei pärineb Vahemere maadest. Aedsalveid kultiveeritakse Lõuna-Euroopas – Jugoslaavias, kus Makedoonias ja Dalmaatsias katab salvei terveid mäekülgi.Aedsalvei - imeline ravimtaim, 7. juuni 2011, Aialeht.ee, eebiversioon (vaadatud 13.02.2014) Salveid kasvatatakse ka Kreekas, Itaalias, Türgis, Lõuna-Prantsusmaal, Hiinas ja Ameerika Ühendriikides.Sinikka Piippo, Ulla Salo, "Meelte ja tunnete taimed", tõlkija Mari Vihuri, lk 352, 2007, Kirjastus Varrak, ISBN 978 9985 3 1442 5

Eestis kasvatatakse salveid kultuurtaimena avamaal.

Aedsalvei saadused

Lisaks dekoratiivsele väljanägemisele on aedsalvei hea mee-, maitse- ja ravimtaim.

Kultuuris
Antiikarstid Hippokrates ja Dioskorides pidasid salveid ravijõu poolest imeliseks taimeks, teda on peetud väga heaks naiste viljatusrohuks.

 olnud kõnekäänd: Cur moriatur homo cui Salvia crescit in horto? ('miks peaks inimene surema, kui tema aias kasvab salvei?')Ain Raal, "Maailma ravimtaimede entsüklopeedia", lk 810, Tallinn: Eesti Entsüklopeediakirjastus, 2010.

Piibli jutustuses võttis salvei ainsana taimedest oma puhmaste varju Maarja koos noore Jeesusega, kui nad pagesid Herodese sõdurite eest, ja päästis nad.Ain Raal,"Maailma ravimtaimede entsüklopeedia", lk 810,Tallinn: Eesti Entsüklopeediakirjastus, 2010.Aedsalvei - imeline ravimtaim, 7. juuni 2011, Aialeht.ee, veebiversioon (vaadatud 13.02.2014.)

Vanas-Egiptuses olevat olnud naistel kohustuslik pärast epideemiaid ja sõdu rohke salvei söömine, et rahvaarv taastuks kiiremini.

Keskajal usuti, et tassike salveiteed suurendab sümpaatiat ja armastust inimeste vahel.Aedsalvei - imeline ravimtaim, 7. juuni 2011, Aialeht.ee, Veebiversioon (vaadatud 13.02.2014).

Nimetus
Aedsalvei botaaniline nimetus on tuletatud ladinakeelsest sõnast salvere'' ('end tervena', 'hästi tundma','päästma'Sinikka Piippo, Ulla Salo,"Meelte ja tunnete taimed", tõlkija Mari Vihuri, lk 352, 2007, kirjastus Varrak, ISBN 978 9985 3 1442 5.).

Viited

Kirjandus
Aili Paju, "Aed ja mets kui apteek", Maalehe Raamat, 1995

Välislingid


Aedsalvei ravim- ning maitsetaimena

Kategooria:Huulõielised
Kategooria:Eesti kultuurtaimed
Kategooria:Maitsetaimed
Kategooria:Ravimtaimed